《送赵永贞改丞德化县以万水千山路孤舟几日程为韵 其二》
元代·凌云翰

万方既宁谧，二老亦兴起。皇风播九州，贤路隘百里。

钱唐虽古邑，人民半凋毁。持危与扶颠，非公畴可倚。

胡为移他邑，又使风俗美。贰丞何人斯，谱乘自天水。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。